==== Koreakrigen ====
Selvom der var sket nogle teknologiske udviklinger i [[Koreakrigen]], var mange af taktikkerne for at nedkæmpe et fjendtligt luftforsvar ikke ændret nævneværdigt i forhold til 2. verdenskrig. For fly der opererede i lav højde var luftværnsartilleri en konstant fare, det var faktisk mindre farligt for en [[Forenede Nationer|FN]]-pilot at udkæmpe en luftduel end det var at tage kampen op mod et mål på landjorden.<ref>Olsen, John Andreas, ''A History of Air Warfare'', Potomac Books, Inc., 2010, s. 89</ref> [[Terræn]]et og [[vejr]]et på den [[Korea|koreanske halvø]] var også en del af farerne ved at engagere et landmål. Fremkomsten af [[jetfly]] betød mange ændringer. Sammenlignet med [[propelfly]] er jetfly meget hurtigere, kan stige hurtigere og stejlere, var mere modstandsdygtige overfor skader og er mindre støjende{{bør uddybes|jetfly støjer mindre?|dato=2015}}. De var derfor i stand til at engagere landmål mere effektivt og slippe væk. Både propel- og jetfly deltog i Koreakrigen, men førstnævnte havde forholdsvis større tab og var efterhånden helt udfaset i slutningen af konflikten.<ref>Olsen, s. 92</ref>
Militær Ledelse Organisationer